Agnetha Fältskog

Agnetha Åse Fältskog (født 1950) er en svensk popsanger, pianist, låtskriver og komponist, som begynte sin karrière i 1967. Hun er mest kjent som medlem av ABBA fra 1972 til 1982 og fra 2016 til i dag.

 Bakgrunn 
Agnetha Åse Fältskog ble født 5. april 1950 i Jönköping. I 1969 møtte hun Björn Ulvaeus i forbindelse med et fjernsynsprogram. De giftet seg i 1971, og var gift til 1983. De har to barn sammen.

 Soloalbum før og under ABBA 
Agnetha Fältskog gjorde sine første innspillinger 16. oktober 1967, med to av sine egne komposisjoner: «Jag var så kär» og «Utan Dig», og begge låtene havnet på Svensktoppen tidlig i 1968. Fältskog ga ut singler solo fra 1968 med bra suksess. Fra femtenårsalderen sang hun i et lokalt danseband.

 Første utgivelse 
 1967: «Jag var så kär» (tid: 1,35 ). B-siden; «Följ med mig» (tid: 2,15), Cupol CS 45 / 211 (Kred.: B: Mark Anthony, A+B: Agnetha Fältskog)

 Album 
 Agnetha Fältskog ble utgitt mot slutten av 1968
 Agnetha Fältskog Vol. 2 ble utgitt mot slutten av 1969.
 Som jag är ble utgitt september 1970.
 När en vacker tanke blir en sång ble utgitt mot slutten av 1971.
 Elva kvinnor i ett hus ble utgitt 1. desember 1975.
 Tio år med Agnetha, en samleplate, kom i 1979.

Sangmaterialet på platene var med stort bidrag fra henne selv; bortimot halvparten av melodiene og tekstene.

 Solo-album og innspillinger etter ABBA 
I 1980-årene slapp Agnetha Fältskog disse tre engelskspråklige soloalbumene:
 Wrap Your Arms Around Me, (1983)
 Eyes of a Woman, (1985)
 I Stand Alone, (1987)
 My Colouring Book, (2004)
 A. (2013)

Og to svenskspråklige plater

 Nu tändas tusen juleljus (album) (1981)
 Kom följ med i vår karusell (1987)

Det første albumet inneholdt den selvkomponerte «Man», og en b-side på en singel fra neste album var også egen komposisjon: «You're There». Fältskog har senere fortalt at det var tungt å komponere på denne tiden.

I 1983 medvirket hun i den svenske filmen Raskenstam, og spilte samme år inn singelen It's So Nice To Be Rich til filmen P & B.

Hun spilte inn duettene «Never Again» sammen med Tomas Ledin i 1982, «The Way You Are» med Ola Håkansson i 1986 og «I Wasn't The One (Who Said Goodbye)» med Peter Cetera i 1987.

 På 2000-tallet 
 My Coloring Book (2004)
 A (2013)

I 2004 utgav hun for første gang på 17 år en plate, My Coloring Book, med låter som hun selv har vært inspirert av, for eksempel singelen «If I Thought You'd Ever Change Your Mind», en gammel Cilla Black-låt.

Agnetha Fältskog har innrømmet at hun har følt seg plaget av pressen, og hun har selv valgt å holde en lav profil siden ABBA-tiden. Hysteriet når hun en sjelden gang viser seg offentlig forårsaker store overskrifter også internasjonalt.

Til lanseringen av My Colouring Book i 2004, gjorde hun mange videoer samt noen tv-intervjuer.

I 2013 ga hun ut sitt foreløpig siste album, A. Her gjorde hun blant annet en duett med Gary Barlow, «I should've followed you home». Denne ble fremført på BBCs Children in Need Rocks-konsert samme år. Det var Fältskogs første liveopptreden på 25 år.

 Se også 
 ABBA

 Referanser 

 Eksterne lenker 




Kategori:ABBA
Kategori:Svenske sangere
Kategori:Svenske låtskrivere
Kategori:Medlemmer av Rock and Roll Hall of Fame (gruppemedlem)
Kategori:Personer fra Jönköping